ROMÂNIA

JUDEŢUL NEAMŢ

CONSILIUL LOCAL AL COMUNEI DULCEŞTI

PROCES-VERBAL

AL ŞEDINŢEI ORDINARE A CONSILIULUI LOCAL AL COMUNEI DULCEŞTI

DIN DATA DE 19.03.2025

 Şedinţa de Consiliu local a fost convocată prin Dispoziţia primarului comunei Dulcești nr.41 din 12.03.2025, iar prin Dispoziția nr. 48 din 18.03.2025 a fost suplimentată ordinea de zi a ședinței din data de 19.03.2025, care a avut loc la sediul Primăriei comunei Dulceşti, judeţul Neamţ, începând cu ora 1400.

 La ședință participă dl. primar al comunei Dulcești, dl. Cucu Paul-Daniel și doamna contabil Begu Elena.

 Urmarea efectuării prezenței de către secretarul general al comunei se constată absența dl. Merfea Constantin-Bogdan.

Dl. Blaj Petronel președintele de ședință dă citire ordinii de zi și suplimentării propuse, o supune la vot, fiind votată în unanimitate de către domnii consilieri prezenți.

 D-na Adobriței Mioara-Cristina, secretarul general al comunei informează membrii Consiliului Local cu privire la cvorumul necesar pentru adoptarea hotărârilor, în conformitate cu prevederile art. 243 alin.1 lit. l din Ordonanța de urgență nr. 57/2019 privind Codul administrativ, cu modificările și completările ulterioare și a art. 91 alin.(1), lit. k din Ordinul Ministerului Dezvoltării, Lucrărilor Publice şi Administraţiei nr. 25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local.

 Secretarul general al comunei dă citire procesului verbal al ședinței anterioare conținutul acestuia fiind votat în unanimitate de domnii consilieri prezenți.

1. **Proiect de hotărâre privind aprobarea realizării unor investiții în comuna Dulcești, jud. Neamț**

Dl. Primar Cucu Paul-Daniel spune că a făcut o analiză în ultima perioadă și a considerat că se impune să realizăm astfel de investiții pe raza comunei. A avut discuții atât cu cei de la consultanță cât și cu diverși proiectanți, drept pentru care a ajuns la o nouă listă de investiții, actualizată care privește investițiile următoare:

* + - 1. Construirea unui teren de sport la Școala Gimnazială Dulcești, având în vedere că sunt cerințe din partea tinerilor în special
			2. Reabilitarea Monumentului eroilor
			3. Reparații capitale la Biblioteca Dulcești, fiind vorba despre sediul vechi al Primăriei Dulcești, Corp A și garajul din spate, pe care va trebui să îl redenumim în corp bibliotecă A și corp bibliotecă B, pentru că dorește să fie implementat un proiect prin Ministerul Dezvoltării care să reabiliteze aceste două clădiri.
			4. Înființare spațiu de joacă pentru copii
			5. Punct de transformare electrică în satul Cârlig, care presupune un branșament pentru puțurile, respectiv stația de tratare a apei. Am primit un ATR de la Delgaz Grid, costurile sunt colosale și am demarat împreună cu d-na secretar general o solicitare pentru altă soluție mai puțin costisitoare pentru comuna Dulcești

Am mai avut discuții cu un consultant de la București, că anul acesta vor fi alocate fonduri prin Ministerul Dezvoltării, respectiv prin C.N.I., pentru înființarea unui after school în comuna Dulcești. Cea mai bună soluție ca și amplasament ar fi lângă Școala Gimnazială, cu toate că acolo platoul existent nu ne permite chiar înființarea acestui spațiu în suprafața solicitată de proiectant, dar vom vedea dacă putem să aducem ajustări acestei suprafețe de teren.

Se vor aloca bani tot prin C.N.I. pentru înființarea unui Centru medical, ceea ce presupune construirea unui Dispensar nou. Am avut discuții pentru reabilitarea vechiului Dispensar, dar deocamdată alocările ce se fac în perioada următoare nu se fac decât pentru clădiri noi.

Consultanții merg pe proiecte cadru la nivel național, adică vor folosi același proiect în toate județele și în toate UAT-urile.

Se supune la vot proiectul de hotărâre, fiind votat în unanimitate de domnii consilieri prezenți.

1. **Proiect de hotărâre privind a aprobarea bugetului local al comunei Dulceşti, județul Neamț pe anul 2025**

Dl. primar Cucu Paul-Daniel precizează că a creionat un buget cu d-na contabil, d-na secretar general și dl. viceprimar, încercând să analizeze foarte bine situația fondurilor, să asigurăm partea de funcționare și bineînțeles să rămână o sumă pentru partea de dezvoltare.

D-na contabil Begu Elena menționează că înainte să prezinte referatul privind întocmirea bugetului de venituri și cheltuieli pentru anul 2025, nr. 1458 din 26.02.2025, dorește să prezinte faptul că în cursul zilei de 18.03.2025, a fost împreună cu dl. primar la Iași la consultantul care se ocupă de proiectul Modernizarea infrastructurii rutiere, în vederea implementării acestui obiectiv de investiții.

Datorită faptului că acesta se derulează prin AFIR, care au niște reguli foarte bine stabilite și care nu accepta modificări, am fost nevoiți să venim cu o modificare la proiectul pe care l-am prezentat în materialele dvs. să-l atașăm și să-l completăm, ca să putem demara investiția.

Dl. Neagu Florin-Vasile spune că proiectul de buget al școlii nu a fost discutat niciodată în Consiliul de Administrație al Școlii Gimnaziale, comuna Dulcești.

Dl. Nahoi Gheorghe întreabă dacă banii pentru salariile aparatului de specialitate, a asistenților personali și indemnizații pentru persoanele cu handicap sunt alocați pentru întreg anul 2025 și dacă pentru biserici au fost repartizate sume?

D-na Begu Elena spune că pentru salarii pentru trim. IV la autorități mai este necesară o completare mică, iar la indemnizații, niciodată nu putem acoperi pentru că pe parcursul anului se mai înregistrează dosare, iar la acest moment sunt acoperite trei trimestre, iar în trim. IV vor mai trebui completate sume.

Dl. primar Cucu Paul-Daniel precizează că se așteaptă sume de la Consiliul Județean Neamț, după care se vor aloca și bisericilor.

Se supune la vot proiectul de hotărâre, fără autofinanțarea de la Școala Gimnazială comuna Dulcești, fiind votat în unanimitate de domnii consilieri prezenți.

1. **Proiect de hotărâre privind înregistrarea în domeniul privat a unui teren situat în intravilanul satului Roșiori, comuna Dulcești, județul Neamț**

**Dl. Ghiță Radu-Eusebiu aduce în discuție situația terenului de la C.A.P. pe care dl. Norocea Iancu îl folosește de foarte mult timp, de peste douăzeci de ani, dar pentru care nu a plătit niciodată impozit.**

Se supune la vot proiectul de hotărâre, fiind votat în unanimitate de domnii consilieri prezenți.

## **Proiect de hotărâre privind propunerea de desființare/demolare a anexei situate în incinta Școlii Gimnaziale comuna Dulcești, județul Neamț**

Se supune la vot proiectul de hotărâre, fiind votat în unanimitate de domnii consilieri prezenți.

1. **Proiect de hotărâre privind aprobarea programului de aprovizionare a populației cu produse agroalimentare raționalizate în caz de mobilizare**

Se supune la vot proiectul de hotărâre, fiind votat în unanimitate de domnii consilieri prezenți.

1. **Proiect de hotărâre privind aprobarea valorii de investiţie a proiectului, solicitarea scrisorii de garanţie din partea fondului de garantare FNGCIMM SA IFN**

Se supune la vot proiectul de hotărâre, fiind votat în unanimitate de domnii consilieri prezenți.

Pentru vizualizarea întregii ședințe și alte detalii accesați [www.comunadulcesti.ro](http://www.comunadulcesti.ro), secțiunea Consiliul local, ședințele consiliului local și data acesteia, respectiv 19.03.2025.

PREŞEDINTE DE ŞEDINŢĂ SECRETAR GENERAL AL COMUNEI

 Petronel Blaj Mioara-Cristina Adobriței